Ako si môžem zakúpiť väčšiu batožinu k letenke od Air Canada?
Batožinu navyše si viete zakúpiť priamo pri rezervácii cez Pelikán.
Spoločnosť Air Canada ponúka možnosť zakúpenia podpalubnej batožiny vo váhe do 23 kg s celkovým súčtom rozmerov do 158 cm za poplatok. Túto batožinu odovzdáte na odbavovacom pulte (check-in pult) ešte predtým ako prejdete bezpečnostnou kontrolou. Batožinu teda už neberiete cez bezpečnostnú kontrolu a môžete v nej prevážať aj tekutiny vo väčšom množstve ako 100 ml (alkohol, drogéria, atď.).
Za kočík alebo detskú autosedačku sa neplatí. Typ detskej sedačky však najprv musí schváliť letecká spoločnosť.
Dieťa do 2 rokov nemá nárok na batožinu, avšak sprevádzajúci dospelý cestujúci môže mať u seba položky nevyhnutné na cestu s dieťaťom, napr. detské jedlo, mlieko, hračky atď.
Podľa predpisov platných v Kanade jeden dospelý pasažier, resp. osoba nad 16 rokov môže sprevádzať iba jedno dieťa.